钦定古今图书集成/理学汇编/经籍典/第054卷 > 《易原》 > 图书之变图
## 钦定古今图书集成/理学汇编/经籍典/第054卷 > 《易原》 > 图书之变图

五与一四合五，二三合五已成三五。图之中五与十
亦为三五，七八合十五，九六亦合十五，又皆三五。《洛
书》纵横斜正皆成十五，亦为三五。且三其九为二十
七，三其六为十八，以成四十有五；干遂得其九以为
九，坤遂得其六以为六，而仍成三五。《河图》“三五藏于
中”，《洛书》“三五彻于外。”是故天五地十，为《易》之枢，而四
象无五，八卦无十。然《易》之所以范围曲成者，正繇假
此天五与地十之虚数，以行其实用于四象八卦之
内。不当效世俗置五虚点于图中，而附之以十，谬云
五十，又谬云五十，虚而不用，而不知其所以用也。四
方有中，中无定体，而四象八卦以之“立。四时有五，五
无定位，而五气万化以之行。”盖图书除五十不用，尚
馀八五而分八卦。八卦含五，有五即有一、二、三、四，而
参两、参伍即寓焉，则一卦之中，各具太极阴阳五行
之理矣。且中宫之五，加一倍于中宫即为成数之十；
加一倍于二宫即为生数之十；合中宫十五，加一倍
于三宫，则为成数之三十，是则中宫之五倍于四方，
而四象八卦各得五以相成，以是五加六为十，一加
七为十二，加八为十三，加九为十，四加十为十五，除
一为极，而六十四卦之数亦备矣。总生成之数而各
倍之，则一加一为二，二二为四，三三为九，四四十六，
五五二十五，六六三十六，七七四十九，八八六十四，
九九八十一十十成百，除一为极，而三百八十四爻
之数又备矣。此天下之万数万卦，皆始于中宫之倍
数，卦所繇重，《经世书》所由作也。